Neumas
Neumas (bosn. Neum, serb. Неум) – miestas pietų Bosnijoje ir Hercegovinoje, Bosnijos ir Hercegovinos Federacijoje. Įsikūręs prie Adrijos jūros, šalies 20 km pakrantės ruože (vienintelis šalies miestas prie jūros). 60 km nuo Dubrovniko, 70 km nuo Mostaro ir Medžiugorjės bei 30 km nuo Pločės ir Metkovičiaus. 3 236 gyventojai (2013 m. duomenys). Pagrindinis pragyvenimo šaltinis yra turizmas. Po Karlovicų sutarties (1699 m.), Neumo regionas skiria Kroatiją į dvi dalis. Norint patekti į piečiausią Kroatijos tašką, reikia Bosnijos ir Hercegovinos–Kroatijos pasienį kirsti du kartus: važiuojant E65 keliu ir Adrijos magistrale.